MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.362
         Consiliul Local al Municipiului Craiova, întrunit în şedinţa ordinară din data de 30.07.2009;

          Având în vedere raportul nr.94450/2009 întocmit de Direcţia Patrimoniu prin care se propune aprobarea Studiilor de Fezabilitate pentru obiectivele care vor fi incluse în Programul privind înlocuirea sau completarea sistemelor clasice de încălzire cu sisteme care utilizează energie solară, energie geotermală şi energie eoliană sau alte sisteme care conduc la îmbunătăţirea calităţii aerului, apei şi solului şi rapoartele comisiilor de specialitate nr.271, 272, 273, 274, 275/2009;

În conformitate cu prevederile Legii nr.273/2006 privind finanţele publice locale,  Legii nr.500/2002 privind finanţele publice, modificată şi completată şi Hotărârii Guvernului nr.28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

 
În temeiul art.36, alin.2 lit. b coroborat cu alin. 4, lit. d, art.45, alin.3 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă participarea municipiului Craiova la „Programul privind înlocuirea sau completarea sistemelor clasice de încălzire cu sisteme care utilizează energie solară, energie geotermală şi energie eoliană sau alte sisteme care conduc la îmbunătăţirea calităţii aerului, apei şi solului”.
Art.2. Se aprobă Studiile de Fezabilitate pentru obiectivele care vor fi incluse în programul prevăzut la art.1, în vederea trecerii la întocmirea fazelor următoare de proiectare, respectiv PT+CS şi detalii de execuţie, prevăzute în anexele nr.1-20 care fac parte integrantă din prezenta hotărâre.
Art.3. Se aprobă cota de cofinanţare de la bugetul local a proiectului prevăzut la  art.1, în sumă de 941.012 lei.
Art.4. Se împuterniceşte Primarul Municipiului Craiova să semneze cererea şi contractul – cadru pentru finanţarea nerambursabilă.

Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

